દિલ્હી પોલીસ અનુસાર ટુંડા 1998માં પાકિસ્તાન ભાગી ગયો હતો અને પછી 2000માં સમાચાર આવ્યા હતા કે ટુંડા માર્યો ગયો છે, પરંતુ પછી 2005માં એ સમાચાર પણ આવ્યા છે કે ટુંડા જીવીત છે. 2010માં પણ ટુંડાએ દિલ્હીમાં ધડાકાઓ કરવાનો પ્રયાસ કર્યો હતો, પરંતુ તેના ગુર્ગાઓને પોલીસે પકડી પાડ્યા અને તેની યોજના નિષ્ફળ ગઇ હતી. પોલીસે જણાવ્યું કે, અબ્દુલ કરીમ ટુંડા 93ના મુંબઇ વિસ્ફોટ, 96ના દિલ્હી વિસ્ફોટમાં પણ વોન્ટેડ છે. દિલ્હી પોલીસ અનુસાર બોમ્બ બનાવનાર માહેર અબ્દુલ કરીમનો ડાબો હાથ કપાઇ ગયો હતો, તેથી તેનું નામ ટુંડા પડી ગયું.